CELEX: 32020R2132
Language: mt
Date: 2020-12-17 00:00:00
Title: Ir-Regolament tal-Kunsill (UE) 2020/2132 tas-17 ta’ Diċembru 2020 li jemenda r-Regolament (UE) 2020/123 fir-rigward ta’ opportunitajiet tas-sajd għall-merluzz tan-Norveġja fl-2020

18.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 430/5
               
            
         IR-REGOLAMENT TAL-KUNSILL (UE) 2020/2132
         tas-17 ta’ Diċembru 2020
         li jemenda r-Regolament (UE) 2020/123 fir-rigward ta’ opportunitajiet tas-sajd għall-merluzz tan-Norveġja fl-2020
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
         Wara li kkunsidra l-proposta tal-Kummissjoni Ewropea,
         Billi:
         
                     (1)
                  
                  
                     Ir-Regolament tal-Kunsill (UE) 2020/123 (1) jistabbilixxi l-opportunitajiet tas-sajd għall-2020 għal ċerti stokkijiet tal-ħut u gruppi ta’ stokkijiet tal-ħut applikabbli fl-ilmijiet tal-Unjoni u, fil-każ ta’ bastimenti tal-Unjoni, f’ċerti ilmijiet mhux tal-Unjoni. Huwa stabbilixxa opportunitajiet tas-sajd sal-31 ta’ Ottubru 2020 għall-merluzz tan-Norveġja u qabdiet aċċessorji assoċjati fl-ilmijiet tad-diviżjoni 3a tal-Kunsill Internazzjonali għall-Esplorazzjoni tal-Baħar (ICES) u fl-ilmijiet tal-Unjoni tad-diviżjoni 2a tal-ICES u tas-subżona 4 tal-ICES.
                  
               
                     (2)
                  
                  
                     Ir-Regolament tal-Kunsill (UE) 2020/1579 (2) emenda r-Regolament (UE) 2020/123 biex jistabbilixxi opportunitajiet preliminari tas-sajd li jkopru l-perjodu mill-1 ta’ Novembru 2020 sal-31 ta’ Diċembru 2020 għall-merluzz tan-Norveġja u qabdiet aċċessorji assoċjati fl-ilmijiet tad-diviżjoni 3a tal-ICES u fl-ilmijiet tal-Unjoni tad-diviżjoni 2a tal-ICES u tas-subżona 4 tal-ICES (‘opportunitajiet tas-sajd preliminari’).
                  
               
                     (3)
                  
                  
                     Billi l-opportunitajiet tas-sajd preliminari jkopru biss xahrejn tas-sena tas-sajd, li tibda fl-1 ta’ Novembru u tispiċċa fil-31 ta’ Ottubru, dawn ġew stabbiliti ferm taħt il-parir dwar il-qbid annwali ipprovdut mill-ICES.
                  
               
                     (4)
                  
                  
                     L-istaġun tas-sajd għall-merluzz tan-Norveġja normalment jestendi minn Settembru sa Jannar b’quċċata minn Ottubru sa Diċembru. L-aktar data reċenti dwar il-qabdiet li ġiet ippreżentata lill-Kummissjoni tindika li f’Ottubru 2020 nqabdu aktar minn 21 000 tunnellata ta’ merluzz tan-Norveġja. L-istrapolazzjoni ta’ dawk in-numri skont ix-xejriet storiċi tas-sajd tal-merluzz tan-Norveġja tindika li l-opportunitajiet tas-sajd preliminari aktarx li dalwaqt jiġu eżawriti u għalhekk ma jkunux suffiċjenti biex ikopru l-attività tas-sajd sa tmiem is-sena, huwa għaldaqstant xieraq li jiġu aġġustati l-opportunitajiet tas-sajd preliminari skont l-aktar stimi riċenti, filwaqt li jiġi rispettat bis-sħiħ il-parir tal-ICES.
                  
               
                     (5)
                  
                  
                     Għalhekk, jenħtieġ li r-Regolament (UE) 2020/123 jiġi emendat skont dan.
                  
               
                     (6)
                  
                  
                     Jenħtieġ li l-opportunitajiet tas-sajd preliminari aġġustati japplikaw mill-1 ta’ Novembru. Tali applikazzjoni retroattiva ma taffettwax il-prinċipji taċ-ċertezza legali u tal-protezzjoni tal-aspettattivi leġittimi billi l-opportunitajiet tas-sajd ikkonċernati żdiedu.
                  
               
                     (7)
                  
                  
                     Billi dawk l-opportunitajiet tas-sajd prelminari jkopru l-perjodu mill-1 ta’ Novembru sal-31 ta’ Diċembru 2020, jenħtieġ li dan ir-Regolament jidħol fis-seħħ immedjatament wara l-pubblikazzjoni tiegħu.
                  
               
                     (8)
                  
                  
                     Ir-Renju Unit ġie kkonsultat f’konformità mal-Artikolu 130(1) tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (3),
                  
               ADOTTA DAN IR-REGOLAMENT:
         
            Artikolu 1
            Emenda għar-Regolament (UE) 2020/123
            Ir-Regolament (UE) 2020/123 huwa emendat f’konformità mal-Anness għal dan ir-Regolament.
         
         
            Artikolu 2
            Dħul fis-seħħ u perjodu ta’ applikazzjoni
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Novembru 2020 sal-31 ta’ Diċembru 2020.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-17 ta’ Diċembru 2020.
            
               
                  Għall-Kunsill
               
               
                  Il-President
               
               S. SCHULZE
            
         
         
            (1)  Ir-Regolament tal-Kunsill (UE) 2020/123 tas-27 ta’ Jannar 2020 li jistabbilixxi għall-2020 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 25, 30.1.2020, p. 1).
         
            (2)  Ir-Regolament tal-Kunsill (UE) 2020/1579 tad-29 ta’ Ottubru 2020 li jistabbilixxi l-opportunitajiet tas-sajd għall-2021 għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku u li jemenda r-Regolament (UE) 2020/123 fir-rigward ta’ ċerti opportunitajiet ta’ sajd f’ilmijiet oħra (ĠU L 362, 30.10.2020, p. 3).
         
            (3)  ĠU L 29, 31.1.2020, p. 7.
      
      
         
            ANNESS
            Fl-Anness IA għar-Regolament (UE) 2020/123, it-tabella tal-Opportunitajiet tas-sajd għall-Merluzz tan-Norveġja u qabdiet aċċessorji assoċjati fid-diviżjoni3a tal-ICES u l-ilmijiet tal-Unjoni tad-diviżjoni 2a tal-ICES u s-subżona 4 tal-ICES hija sostitwita b’dan li ġej:
            
               
                           “Speċi:
                        
                        
                           Il-merluzz tan-Norveġja u l-qabdiet aċċessorji assoċjati
                        
                        
                           Żona:
                        
                        
                           3a; l-ilmijiet tal-Unjoni taż-żoni 2a u 4
                        
                     
                            
                        
                        
                           
                              Trisopterus esmarkii
                           
                        
                        
                           (NOP/2A3A4)
                        
                     
                           Perjodu
                        
                        
                           1 ta’ Novembru 2019–31 ta’ Ottubru2020
                        
                        
                            
                        
                        
                           1 ta’ Novembru 2020–31 ta’ Diċembru 2020
                        
                        
                            
                        
                        
                            
                        
                        
                           TAC analitiku
                        
                     
                           Danimarka
                        
                        
                           72 433 
                        
                        
                           
                               ((*))
                               ((***))
                           
                        
                        
                           49 953 
                        
                        
                           
                               ((*))
                               ((******))
                           
                        
                        
                            
                        
                        
                           L-Artikolu 3 tar-Regolament (KE) Nru 847/96 ma għandux japplika
                        
                     
                           Ġermanja
                        
                        
                           14
                        
                        
                           
                               ((*))
                               ((**))
                               ((***))
                           
                        
                        
                           10
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                           L-Artikolu 4 tar-Regolament (KE) Nru 847/96 ma għandux japplika
                        
                     
                           Netherlands
                        
                        
                           53
                        
                        
                           
                               ((*))
                               ((**))
                               ((***))
                           
                        
                        
                           37
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                            
                        
                     
                           Unjoni
                        
                        
                           72 500 
                        
                        
                           
                               ((*))
                               ((***))
                           
                        
                        
                           50 000 
                        
                        
                           
                               ((*))
                               ((******))
                           
                        
                        
                            
                        
                        
                            
                        
                     
                           Norveġja
                        
                        
                           14 500 
                        
                        
                           
                               ((****))
                           
                        
                        
                           pm
                        
                        
                            
                        
                        
                            
                        
                        
                            
                        
                     
                           Gżejjer Faeroe
                        
                        
                           5 000 
                        
                        
                           
                               ((*****))
                           
                        
                        
                           pm
                        
                        
                            
                        
                        
                            
                        
                        
                            
                        
                     
                           TAC
                        
                        
                           Mhux rilevanti
                        
                        
                            
                        
                        
                           Mhux rilevanti
                        
                        
                            
                        
                        
                            
                        
                        
                            
                        
                     
            
               ((*))  Sa 5 % mill-kwota jista’ jikkonsisti minn qabdiet aċċessorji tal-merluzz tal-linja sewda u tal-merlangu (OT2/*2A3A4). Qabdiet aċċessorji ta’ merluzz tal-linja sewda u merlangu magħduda mal-kwota ta’ din id-dispożizzjoni u qabdiet aċċessorji ta’ speċi magħduda mal-kwota skont l-Artikolu 15(8) tar-Regolament (UE) Nru 1380/2013 flimkien, m’għandhomx jaqbżu 9 % tal-kwota.
            
               ((**))  Il-kwota tista’ tinqabad biss fl-ilmijiet tal-Unjoni taż-żoni 2a, 3a u 4 tal-ICES.
            
               ((***))  Il-kwota tal-Unjoni tista’ tinqabad biss mill-1 ta’ Novembru 2019 sal-31 ta’ Ottubru 2020.
            
               ((****))  Għandu jintuża għarbiel.
            
               ((*****))  Għandu jintuża għarbiel. Din il-kwota tinkludi ammont massimu ta’ 15 % ta’ qabdiet inċidentali li ma jistgħux jiġu evitati (NOP/*2A3A4) u li jridu jingħaddu ma’ din il-kwota.
            
               ((******))  Il-kwota tal-Unjoni tista’ tiġi mistada mill-1 ta’ Novembru 2020 sal-31 ta’ Diċembru 2020.”